***ג.***

ראוי לבחור לשון ערומים.  
אין קפידא אם לפרש קודם את מה דפתח בו או את מאי דסליק מיניה.[[1]](#footnote-1)

**ראוי להימנע מלהשתמש בלשון "קרבן",** שמא יאמר לה' ולא יסיים קרבן, והוציא ש"ש לבטלה.[[2]](#footnote-2)

**ידות נדרים ונזירות** – כנדרים ונזירות, וכנ"ל.  
**נדרי איסור** – כשמבטל, עובר בבל יחל. **נדרי קרבן** – עובר בבל תאחר[[3]](#footnote-3).  
**נזיר שמבטל דיני נזירותו** – עובר גם בבל יחל כדלהלן.  
**נזיר שמתעכב להחיל נזירותו עליו** – לפעמים עובר בבל תאחר, עי' להלן באיזה אופן.  
**נדרי הבת** – האב מיפר.  
**נדרי האשה** – הבעל מיפר, אם הם נדרי עינוי נפש או בינו לבינה.  
**נזירות הבת או האשה** – האב או הבעל מיפר.

*ג:*

**האומר הריני נזיר היום הריני נזיר היום** – י"א דצריך למנות ס' יום, וי"א דסגי ליה בל'.  
**האומר הרי עלי שתי נזירות** – לכו"ע מונה ששים יום.  
**נדר שהותר מקצתו** – הותר כולו.

**האומר ככר זו אוכל ולא אכלה** – עובר בבל יחל.[[4]](#footnote-4)  
**הרי עלי להביא קרבן** – אם מתעכב ג' רגלים מלהביא, עובר בבל תאחר.  
**האומר הרי עלי להביא קרבן מיד** – עובר מיד בבל תאחר.  
**הריני נזיר** – נעשה נזיר מיד[[5]](#footnote-5), וכשאוכל ענבים ושותה יין, עובר גם בלאו דנזיר, וגם בבל יחל.  
**האומר לכשארצה אהא נזיר** – כל עוד לא רוצה, אינו נזיר, ואינו עובר בבל תאחר.  
**הרי עלי להיות נזיר** – נעשה נזיר מיד, ואין בל תאחר.  
**לא איפטר מהעולם עד שאהיה נזיר** – צריך לקבל כדי להיות נזיר, אבל עובר מיד בבל תאחר.  
**קודם שיעברו ב' שנים אהא נזיר** – עובר בבל תאחר בג' רגלים.

**כהן האומר לאשתו הרי זה גיטך שעה אחת קודם מיתתי** – אסורה לאכול בתרומה מיד.  
**אם אכלה ולא מת בעלה** – לא עשתה איסור.

1. ואיך שיעשה אכתי לשון ערומים הוא. [↑](#footnote-ref-1)
2. לר"ל מהאי טעמא בדו חכמים את הכינויים, ומ"מ מסתברא דאף לריו"ח עצם ההימנעות מכך דבר נכון הוא. [↑](#footnote-ref-2)
3. עי' בעמ' ב' דהיינו כשנדר להביא ולא מביא ג' רגלים. [↑](#footnote-ref-3)
4. עצם הדין שהעובר על נדרו עובר בב"י, מבואר, אבל האופן שלמעלה תמה עליו מאד בגה"ש לרעק"א, דנדר הוי איסור חפצא, ואמנם בנודר שלא אוכל ככר זו, הביא הר"ן לעיל דלהרמב"ן חייל מדין יד, כאילו פירש שאוסר החפצא עליו, (ורוה"פ ס"ל דלא חל), אבל נודר על עצמו שיעשה, לא יועיל יד, דלא שייך נדר בקום עשה, דזה בהכרח מוטל על הגברא ואינו דין בחפצא, ונשאר ב"וה' יאיר עיני". [↑](#footnote-ref-4)
5. ולא שייך בזה בל תאחר כיון דחל מיד. [↑](#footnote-ref-5)